АКАТИСТ НА ЧУДОТВОРНАТА ИКОНА НА БОЖИЯТА МАЙКА ВСЕЦАРИЦА ПОМАГАЩА ПРИ РАКОВИ ЗАБОЛЯВАНИЯ

ТРОПАР, глас 4

Владичице, спаси чрез Твоя радостотворен честен образ, именуван "Всецарица" онези, които с горещо желание търсят Твоята благодат. Избави от изкушения прибягващите към Тебе. Опази от всички беди Твоето стадо, което винаги прибягва към Твоето застъпничество.

КОНДАК 1

Ние, верните Твои раби, стоейки с умиление пред Твоята новоявена икона, Те възпяваме, Всецарице; изпрати изцеление на прибягващите сега към Тебе, та всички радостно да викнем към Тебе: Радвай се, Всецарице, защото благодатно изцеляваш нашите недъзи!

ИКОС 1

Първият от ангелите слезе от небесата и каза на Всецарицата: радвай се! И като видя, че Ти, Господи, при тоя безплътен глас се въплъщаваш, викаше към Нея така:

Радвай се, Начало на нашето спасение; радвай се, Изпълнение на Божия промисъл.

Радвай се, защото Бог чрез Тебе се въплоти; радвай се, защото Невидимият в Тебе се изобрази.

Радвай се, защото си приела Милостта на света; радвай се, защото си изтъкала одежда от плът на Словото.

Радвай се, непостижима за ума висока Славо; радвай се, Небесна Манно, оживотворила сърцата.

Радвай се, Звездо, сияние на благодатта; радвай се, Изворе, който източваш Жива вода.

Радвай се, Богородице, благословена между жените; радвай се, Дево нетленна, родила Спасителя.

Радвай се, Всецарице, защото благодатно изцеляваш нашите недъзи.

КОНДАК 2

Безначалното Слово стана чрез Тебе Младенец и Ти дарува, Дево, дара да изцеляваш почитащите Неговото неизказано Рождество, възпявайки: Алилуя!

ИКОС 2

Като искаше да разбере недостъпното за разума, Дева извика към Божия служител: Аз съм Девица чиста, кажи ми, как е възможно да стана Майка на Всевишния? А Архангел Г авриил със страх се обърна и Й каза това:

Радвай се, избраннице на Съвета на Всевишния Бог в Троица; радвай се, Надеждо и Сило на Твоите люде.

Радвай се, Съкровище на Христовия мир; радвай се, надежда и сила на Твоите люде.

Радвай се, Унищожителко дивна на раковите заболявания; радвай се, Изцелителко и на другите болести.

Радвай се, едничка Застъпнице за света; радвай се, избавление несъмнено от скърбите.

Радвай се, защото винаги утоляваш плача и сълзите; радвай се, защото откриваш входа на спасението за всички.

Радвай се, Скиптре и Сило на атонските Жители; радвай се, Жезле на монасите и миряните.

Радвай се, Всецарице, защото благодатно изцеляваш нашите недъзи!

КОНДАК З

Силата на Всевишния Те осени, Дево, и Ти зачена неизкусобрачно в утробата, която яви като приятна нива на всички, които желаят да пожънат спасение, пеейки: Алилуя! ИКОС З

Дивно се прослави Твоята света икона, наричана Всецарица, Богородице, показвайки множество чудеса на изцеления; на всички, които Й се покланят с вяра, тя подава изцеление, та да се умножават в чест на Пресветата тия песни:

Радвай се, Майко на незалязващата светлина; радвай се, Победо, която си претърпяла всичко докрай.

Радвай се, Изцеление на всички болни и скърбящи; радвай се, Стено неразрушима на сираците и вдовиците.

Радвай се Ти, Която разтваряш райските двери; радвай се Ти, Която се застъпваш за отрудените и обременените.

Радвай се, Ходатайко за спасението на верните; радвай се, Молитвенице за човешкия род.

Радвай се, Стълбо небесна, издигаща се от земята към небето; радвай се, Вода жива, измиваща смъртните грехове.

Радвай се, Агнице, запазваща незлобивите сърца; радвай се, Покрове, осеняващ чедата на Църквата.

Радвай се, Всецарице, защото благодатно изцеляваш нашите недъзи!

КОНДАК 4

Дарилият живот на света Владика Господ Бог се всели в Твоята утроба неизкусобрачно; и като Те показа Майка на верните, призова ги да Ти пеят: Алиллуя!

ИКОС 4

Преславни дела станаха с тебе, Граде Божий, когато от Твоята света икона потекоха чудни изцеления; приемайки тези церителни струи, с благодарност, о Всецарице, викаме: Радвай се, Храно, утоляваща болката; радвай се, Прохладо, облекчаваща огницата на болните.

Радвай се Ти, Която стопяваш раковите тумори като с огнен пламък; радвай се, защото вдигаш от болничния одър оставените от лекарите.

Радвай се, защото явяваш Своя пречист Лик на избраните; радвай се, защото освобождаваш от греховните вериги.

Радвай се, защото чрез Тебе се даде избавление от смъртта; радвай се, защото чрез Тебе се оправда безчисления сонм на верните.

Радвай се, Висото, недостижима с човешки помисли; радвай се, Дълбино, в която прониква единствено Словото.

Радвай се, Пророчество на Живелите преди Теб патриарси; радвай се, Наставнице, на Която се молят иерарсите.

Радвай се, Всецарице, защото благодатно изцеляваш нашите недъзи!

КОНДАК 5

Познахме Те, Дево, като пречист Храм на Спасителя; на Тебе се покланяме, Чиста, та и нас да направиш храмове на Божеството, за да Му пеем: Алилуя.

ИКОС 5

Ангелските чинове като видяха на ръцете Ти Създалия с ръката Си човеците, разбраха, че Ти си едната Владичица, макар и Рабиня да си се нарекла, и побързаха, Благословена, да Ти послужат с тия песни:

Радвай се Ти, Която си поставена по-високо от Небесните Сили; радвай се, защото изпълваш света с чудесни изцеления.

Радвай се, защото слушаш похвала и славословие от небесата; радвай се, защото приемаш благодарение от земята.

Радвай се, защото изпълваш долината на плача с радост; радвай се, защото превръщаш скърбите в небесна сладост.

Радвай се, приятно Божие Благоухание; радвай се, Веселие превъзходно на каещите се грешници.

Радвай се, Броня на правдата, която отблъскаш изкушенията; радвай се, Щите, който предпазваш от вражди и безчинства.

Радвай се, Всецарице, защото благодатно ляваш нашите недъзи!

КОНДАК 6

Богоречивите проповедници, Учениците на Спасителя, застанаха пред Тебе, Дево, чудно, когато си възхождала от земята към небесата, та с едно сърце и уста да възпеят Богу: Алилуя.

ИКОС 6

Дивна благодат възсия от Твоята икона, Всецарице, когато помраченият от сатанински учения момък падна пред нея и се парализира: но след като неочаквано се освободи от мрачните вериги на дявола, той със страх и радост викаше към Тебе така:

Радвай се, Изправление на нечестивия живот; радвай се, Утешение на горчиво страдащите.

Радвай се, защото прогонваш бесовските пълчища от Църквата; радвай се, защото разсейваш греховната мъгла.

Радвай се, защото побеждаваш невидимите коварства на дявола; радвай се, Победо всемощна над демонските вълшебства.

Радвай се, Светилнико, Който показваш истинския път на прелъстените; радвай се, Облако, Който покриваш от злото невинните.

Радвай се, Хълме, Който ни храниш с небесна манна; радвай се, Долино, която ни насищаш с Христовото смирение.

Радвай се, Камъко на Небесното Царство; радвай се, Огледало на превечната Светлина.

Радвай се, Всецарице, защото благодатно изцеляваш нашите недъзи!

КОНДАК 7

Като поиска да дадеш Себе Си за храна на верните, Ти Христе, благоволи да се въплътиш от Дева, та всички, които приемат Твоето Пречисто тяло и Твоята Кръв, да Те познаят като Бог съвършен; затова като се удивляваме на тази неизказана премъдрост, зовем: Алилуя!

ИКОС 7

Ново Тайнство показа Създателят, когато с Учениците Си извърши Своята Тайна Вечеря; ние пък молейки Всецарицата да ни удостои с Божествените Светини, викаме Й така:

Радвай се, Подателко на Небесния Хляб; радвай се, Родителко на Вечния Живот.

Радвай се, Чашо, която приобщаваш с Христа; радвай се Ти, която съединяваш душата и тялото с Бога.

Радвай се, златни Съсъде, изпълнен с Божествените Тайни; радвай се, Кивоте драгоценни, вместилище на великата Светиня.

Радвай се, Ръка, посочваща светата Евхаристия; радвай се, Трапезо, която ни предлагаш Светата Храна.

Радвай се, защото поставяш достойните причастници отдясно; радвай се, защото избавяш от ада ревнителите на Божествената Литургия.

Радвай се, защото привеждаш смъртните към Извора на безсмъртието; радвай се, защото ограждаш Своите чеда с мир и сила.

Радвай се, Всецарице, защото благодатно изцеляваш нашите недъзи!

КОНДАК 8

Като видяхме чудното Рождество и като оставихме всяка житейска грижа, да въздигнем сърцата си към Небесата; затова и дойде Всевишният на земята, за да привлече всички, които Му пеят: Алилуя!

ИКОС 8

Пребивавайки неотстъпно в недрата на Отца, неизобразимото Слово стана плът; Великият Бог възвеличи Девата и погледна милостиво на смирението на Своята Рабиня, която слуша това:

Радвай се, защото си вместила невместимия Бог; радвай се, защото си показала на света надмирния Творец.

Радвай се, защото биде съкрушена силата на смъртта; радвай се, защото се изцели Адамовата рана.

Радвай се, Пастирю, който заздравяваш душевните струпи; радвай се, Елее, който помазваш телесните рани.

Радавй се, Облекчение на болките на раждащите; радвай се, Успокоение на мъките на умиращите.

Радвай се, защото си поразила ада; радвай се, защото си притъпила Жилото на смъртта.

Радвай се, Очакване на всеобщото възкресение; радвай се, несъмнено Спасение на православните.

Радвай се, Всецарице, защото благодатно изцеляваш нашите недъзи.

КОНДАК 9

Цялото ангелско и човешко естество се удиви на Твоето непостижимо въплощение, Слове; а ние, недоумявайки пред тази велика тайна на благочестието, със страх и трепет благодарствено Ти викаме: Аллилуя!

ИКОС 9

Обхванатите от различни болести, о Всецарице, получават неочаквани изцеления от Твоята света икона, та като приемат чрез вяра благодатта, гръмко да Ти викат:

Радвай се, Пазителко всегдашна на здравите чеда; радвай се, защото превръщаш болестите на болните в здраве.

Радвай се, Исцеление на болните деца; радвай се, Майко на страдащите юноши.

Радвай се, защото вдигаш прикованите на болничен одър; радвай се, защото си отрада за обладаните от страх от смъртта.

Радвай се, защото чуваш риданието на човеците; радвай се, защото виждаш нашите стенания.

Радвай се Ти, Която обръщаш земните болки в небесна радост; радвай се, свръхестествено Търпение на страдащите в буря.

Радвай се, защото приготвяш на плачещите радост; радвай се, защото запазваш кротките под крилете на молитвата.

Радвай се, Всецарице, защото благодатно изцеляваш нашите недъзи.

КОНДАК 10

Създателят, искайки да спаси повреденото от греха човешко естество, слезе върху Тебе, като дъжд на руно, и Те направи къпина нопалима; Вечният Бог стана човек, за да Му пеем: Алилуя!

ИКОС 10

Стена си за девиците, Дево чиста, и за всички, които се стремят към сърдечна чистота; в Тебе се всели Бог, очиствайки Своето разумно творение, та като се избавим от всяка сквернота, да Ти предложим това:

Радвай се, Събеседнице на подвизаващите се в мълчание; радвай се, Венецо на пазещите девство.

Радвай се, Начало и Край на духовното съвършенство; радвай се, Пазителко на Божественото откровение.

Радвай се, Таиннице на Съвета на Света Троица; радвай се, Причина на човешкото спасение.

Радвай се, Връх недостъпни за гордите умове; радвай се, Убежище, достъпно за смирените по сърце.

Радвай се, Чиста, от небесата по-чиста; радвай се, от Херувимите и Серафимите по-честна.

Радвай се, Обрадована, защото си приела от Архангела радост; радвай се, Утешена, защото Твоите ръце докоснаха Възкръсналия Христос.

Радвай се, Всецарице, защото благодатно изцеляваш нашите недъзи.

КОНДАК 11

Безсилна е всяка песен, която се напряга да възпее Спасителя, защото ние, Твоите раби, Владичице, винаги сме недостойни и кой ли може достойно да възпее Бога, Чието име е като изливащо се миро; затова Му пеем: Алилуя!

ИКОС 11

Велика светлина възсия за седящите в тъмнина, Изток свише ни посети, о Дево, Твоят Син и Бог; Теб Те издигна като свещ на светилник, и светоносните чеда на Църквата научи да Ти принасят това:

Радвай се, Заре на духовното Слънце; радвай се, Вместилище на Божествения Огън.

Радвай се, Светлино, защото си изтъкала одежда на светиите; радвай се, защото си прогонила бесовската тъмнина.

Радвай се, Просвещение на слабите умове; радвай се, Озарение на грешните сърца.

Радвай се, Деснице, извеждаща от морето на суетата; радвай се, Лъче, който напътстваш спасяващите се към Царството.

Радвай се, Мълнио, поразяваща неразкаялите се; радвай се, Гръме, заплашващ волнодумците.

Радвай се, Просветление на лукавите съвести; радвай се, Умилостивение на Божия Съд. Радвай се, Всецарице, защото благодатно изцеляваш нашите недъзи!

КОНДАК 12

Като поиска да ни даде благодат, Подателят на Ветхия Завет ни дарува и Новия Завет; а ние като приехме благодатта, наследихме спасение не по делата на закона, а чрез едната вяра, за да възпеем всички: Алилуя!

ИКОС 12

Възпявайки Твоето Рождество, така както в древност Израил Те възпяваше с кимвали в предобразна скиния, така и ние с добродетели Те прославяме като Скиния истинска, и слушаш от всички това:

Радвай се Ти, Която си песен, възпявана горе; радвай се, Псалом, огласяван долу.

Радвай се, защото си послужила достойно на Единия Бог; радвай се, защото си угодила със смирение на Божествената Троица.

Радвай се, защото си носила в себе си Държащия вековете; радвай се, Престоле на Управителя на вселената.

Радвай се, Тайно неизказана на вековете и времената; радвай се, Упование твърдо на народите.

Радвай се, Радосте сърдечна на благоговейните иереи; радвай се, защото чуваш бързо молитвите, които Ти се възнасят по храмове и монастири.

Радвай се, Дом богоустроен на Премъдростта; Радвай се, Съсъде на Милостта, избран от Бога.

Радвай се, Всецарице, защото благодатно изцеляваш нашите недъзи!

КОНДАК 13

О Всецарице Майко, Която си родила най-Святото от всички светии Слово! Като приемеш сега това наше песнопение, исцели ни от всяка смъртна болест и избави от бъдещето осъждане нас, които Ти викаме: Алилуя!

/Този кондак се казва три пъти, а след това се чете Икос 1 и Кондак 1/

МОЛИТВА КЪМ ПРЕСВЕТА БОГОРОДИЦА

О Всеблага, досточудна Богородице, Всецарице! Не съм достоен да влезеш под покрива на душата ми! Но като милостива Майка на милостивия Бог, кажи дума, за да се изцели душата ми и да укрепне моето немощно тяло. Ти имаш непобедима сила и нито едно Твое слово не отива напразно, о Всецарице!

Ти се помоли за мен! Ти се застъпи за мен! И аз ще прославям Твоето преславно име всякога, сега и през безкрайните векове. Амин.

МОЛИТВА ВТОРА

О Пречиста Богомайко, Всецарице! Чуй нашето многострадално въздихание пред Твоята чудотворна икона, пренесена в Русия от Атон.

Погледни на Твоите чеда, страдащи от неизцелими болести, които се покланят с вяра на Твоя свят образ. Както птицата покрива с криле своите птиченца, така и Ти сега, Която си вечно жива, ни покрий с Твоя драгоценен омофор. Там, където надеждата е изчезнала, Ти бъди несъмнена надежда! Там, където свирепите скърби са непоносими, Ти стани наше търпение и Облекчение. Там, където в душата се вселява мракът на отчаянието, нека да възсияе неизказаната Светлина на Божеството! Утеши малодушните, укрепи немощните, дарувай на ожесточилите сърцата си смекчение и духовно просветление. Изцели Твоите боледуващи люде, о Всемилостива Царице! Благослови ума и ръцете на лекуващите ни, за да послужат те като оръдие на Всемогъщия Лекар Христос и Спасител наш. И като пребиваваща винаги с нас, ние се молим пред Твоята икона, о Владичице! Простри ръце, изпълнени с изцеления, Радосте на скърбящите, Утешение в скърбите, та като получим, бързо Твоята чудотворна помощ, да прославим Живоначалната и Неразделна Троица, Отца и Сина и Светаго Духа во веки веков. Амин.